Държавен вестник, бр. 45, 2011 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  45
Чл. 1. (1) Законопроектът за изменение и 
допълнение на Конституцията на Република 
България с вх. № 154-01-50 от 26 май 2011 г. се 
обсъжда и приема от Народното събрание на 
три гласувания в различни дни съгласно чл. 155, 
ал. 1 от Конституцията на Република България. 
(2) Срокът по чл. 154, ал. 2 от Конституцията 
на Република България започва да тече от деня 
на внасянето на законопроекта по ал. 1.
Чл. 2. Създадената с решение на Народното 
събрание от 1 юни 2011 г. Временна комисия 
за обсъждане на законопроекта по чл. 1, ал. 1 
изпълнява функциите на водеща комисия.
Чл. 3. (1) На първо гласуване законопроектът 
се разглежда, след като Народното събрание 
изслуша доклада на комисията, а мотивите на 
вносителите – в рамките на 20 минути.
(2) При първото гласуване законопроектът 
се обсъжда и гласува по принцип и в цялост. 
Народните представители се изказват по ос­
новните положения на законопроекта, като 
обсъждането протича при условията и по реда, 
предвидени за обсъждане на законопроекти при 
първо гласуване.
(3) Законопроектът е приет на първо гласу­
ване, ако за него са гласували три четвърти от 
всички народни представители.
(4) Ако законопроектът получи по-малко от 
три четвърти, но не по-малко от две трети от 
гласовете на всички народни представители, 
се поставя за ново разглеждане не по-рано от 
два и не по-късно от пет месеца. При новото 
разглеждане законопроектът се приема, ако за 
него са гласували не по-малко от две трети от 
всички народни представители.
Чл. 4. (1) Народните представители могат 
да правят писмени предложения за изменение 
и допълнение в приетия на първо гласуване 
законопроект в сроковете по чл. 73, ал. 1 от 
Правилника за организацията и дейността на 
Народното събрание, но не по-малко от 7 дни. 
Не се разглеждат предложения, които противо­
речат на принципите и обхвата на приетия на 
първо гласуване законопроект.
(2) Комисията внася в Народното събрание 
мотивиран доклад, който съдържа направе­
ните в срока по ал. 1 писмени предложения 
на народни представители и становището на 
комисията по тях.
(3) При второто гласуване законопроектът се 
обсъжда и приема текст по текст при условията 
и по реда на чл. 74 от Правилника за органи­
зацията и дейността на Народното събрание.
(4) В случая по чл. 3, ал. 3 законопроектът 
се смята за приет на второ гласуване, ако за 
всеки текст са гласували три четвърти от всички 
народни представители.
(5) Текстовете, които не са подкрепени от три 
четвърти от всички народни представители, но 
са подкрепени от две трети от тях, се разглеждат 
и приемат по реда на чл. 3, ал. 4. 
(6) Когато законопроектът е приет на първо 
гласуване по реда на чл. 3, ал. 4, за приети на 
второ гласуване се смятат текстовете, за които 
са гласували не по-малко от две трети от всички 
народни представители.
(7) Текстовете, които не са подкрепени от 
три четвърти, съответно две трети от всички 
народни представители, се смятат за отхвърлени.
Чл. 5. (1) Между второ и трето гласуване 
не се правят предложения по текстовете. След 
второто гласуване комисията представя текста 
за трето гласуване, в който тя може да предлага 
само редакционно-технически поправки.
(2) Третото гласуване е гласуване на зако­
нопроекта в цялост. Гласуването е поименно.
(3) В случая по чл. 4, ал. 4 законопроектът е 
приет на трето гласуване, ако за него са гласували 
три четвърти от всички народни представители.
(4) В случаите по чл. 4, ал. 5 и 6 законопро­
ектът е приет на трето гласуване, ако за него са 
гласували не по-малко от две трети от всички 
народни представители.
Решението е прието от 41-ото Народно 
събрание на 8 юни 2011 г. и е подпечатано с 
официалния печат на Народното събрание.
Председател на Народното събрание: 
Цецка Цачева
7270
РЕШЕНИЕ
за отпускане на пенсия за особени заслуги към 
държавата и нацията
Народното събрание на основание чл. 86, 
ал. 1 от Конституцията на Република България 
и чл. 91 от Кодекса за социално осигуряване
Р Е Ш И :
1. Отпуска пенсия за особени заслуги към 
държавата и нацията на Росица Георгиева Ба­
талова от София в размер на 700 лв. месечно 
считано от 1 май 2011 г.
2. По отношение на пенсията по т. 1 да се 
прилагат разпоредбите на Кодекса за социално 
осигуряване.
3. Изпълнението на решението се възлага 
на управителя на Националния осигурителен 
институт.
Решението е прието от 41-ото Народно 
събрание на 8 юни 2011 г. и е подпечатано 
с официалния печат на Народното събрание.
Председател на Народното събрание: 
Цецка Цачева
7271
РЕШЕНИЕ
за отпускане на пенсия за особени заслуги към 
държавата и нацията
Народното събрание на основание чл. 86, 
ал. 1 от Конституцията на Република България 
и чл. 91 от Кодекса за социално осигуряване